Document ID: 31995R2839

ΚΑΝΟΝΙΣΜΟΣ (ΕΚ) αριθ. 2839/95 ΤΗΣ ΕΠΙΤΡΟΠΗΣ της 8ης Δεκεμβρίου 1995 για τη διάθεση κοινοτικής συνδρομής το 1995 στα ταμεία διάλυσης που αναφέρει ο κανονισμός (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1101/89 του Συμβουλίου της 27ης Απριλίου 1989 σχετικά με τη διαρθρωτική εξυγίανση της εσωτερικής ναυσιπλοΐας (1), όπως τροποποιήθηκε τελευταία από τον κανονισμό (ΕΚ) αριθ. 2819/95 (2), και ιδίως το άρθρο 4α παράγραφος 2 και το άρθρο 10 παράγραφος 3,
Εκτιμώντας:
ότι ο κανονισμός (ΕΟΚ) αριθ. 1101/89 καθιέρωσε ένα καθεστώς διαρθρωτικής εξυγίανσης της εσωτερικής ναυσιπλοΐας με την ανάληψη δράσεων διάλυσης, συντονισμένων σε κοινοτική κλίμακα 7 ότι έχει προβλεφθεί χρηματοδοτική συνδρομή της Κοινότητας στα ταμεία διάλυσης που αναφέρει ο κανονισμός (ΕΟΚ) αριθ. 1101/89 για τη διάλυση των πλοίων που περιλαμβάνει ο κοινός πίνακας αναμονής του κανονισμού (ΕΟΚ) αριθ. 1102/89 της Επιτροπής της 27ης Απριλίου 1989, περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας (3), όπως τροποποιήθηκε τελευταία από τον κανονισμό (ΕΚ) αριθ. 3039/94 (4) 7 ότι εναπόκειται στην Επιτροπή να κατανείμει για το 1995 τη συνδρομή αυτή στα πλοία ξηρού φορτίου, τα προωθητικά και τα δεξαμενόπλοια ανάλογα με την ισχύουσα κατάσταση των αιτήσεων χορήγησης επιδομάτων και τη διάθεση της συνδρομής στα ταμεία διάλυσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Τα ταμεία διάλυσης που αναφέρει το άρθρο 3 παράγραφος 1 του κανονισμού (ΕΟΚ) αριθ. 1101/89 θα λάβουν για το έτος 1995 χρηματοδοτική συνδρομή από την Κοινότητα ύψους 5 εκατομμυρίων Ecu για τη διάλυση πλοίων τα οποία περιλαμβάνει ο κοινός πίνακας αναμονής που αναφέρεται στο άρθρο 8 παράγραφος 6 του κανονισμού (ΕΟΚ) αριθ. 1101/89.
Από το ποσό αυτό, 3 650 000 Ecu θα διατεθούν για τη διάλυση πλοίων ξηρού φορτίου και προωθητικών και 1 350 000 Ecu για τη διάλυση δεξαμενοπλοίων.
2. Η Επιτροπή σε συνεργασία με τις αρχές των ταμείων διάλυσης ενημερώνει, κατά την έναρξη ισχύος του παρόντος κανονισμού, τον προαναφερθέντα κοινό πίνακα αναμονής και για τους δύο ανεξάρτητους λογαριασμούς που αναφέρονται στο άρθρο 3 παράγραφος 3 του κανονισμού (ΕΟΚ) αριθ. 1101/89.
Τα διαθέσιμα ποσά από τους δύο ανεξάρτητους λογαριασμούς διατίθενται από τα ταμεία στους αιτούντες επιδόματος διάλυσης με βάση τη σειρά εγγραφής τους στον εν λόγω κοινό κατάλογο αναμονής και μέχρις ότου εξαντληθούν τελείως τα διαθέσιμα χρηματοδοτικά μέσα. Οι αρχές του ταμείου κοινοποιούν αμέσως στους πλοιοκτήτες ότι οι αιτήσεις τους έγιναν δεκτές.
3. Η Επιτροπή αποφασίζει πριν τις 31 Δεκεμβρίου 1995 την κατανομή των χρηματοδοτικών μέσων που αναφέρονται στην παράγραφο 1 μεταξύ των ταμείων διάλυσης συναρτήσει των αιτήσεων που έγιναν δεκτές.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Δεκεμβρίου 1995.

Labels: 8
15
19